Ziara mashambani

ZIARA MASHAMBANI
Ilikuwa siku ya Jumamosi, siku niliyoingoja kwa hamu na ghamu. Usiku huo sikulala nilikuwa na usingizi wa mangamungamu. Nilikuwa na furaha mpitompito kama kibogoyo aliyetunukiwa meno ya kunyofulia, mapochopocho. Itikuwa ndiyo siku yanqu ya kwanza kuelekea mashambani. Nilikuwa na hamu ya kuwaona majamaa zangu. Naam nao wahenga hawakukosea walipokaa ukumbini na kisha kutupaka mafuta kwenye mgongo wa chupa na kukuli kuwa hayawi hayawi, huwa. Siku yenyewe ilifikia kwa kishindo kikubwa. Mimi ndiye niliyekuwa wa kwanza kutoka chumbani baada ya  kupitia bafuni. Nilitembea kwa mwendo wa asteaste hadi kabatini ambapo nguo iliyopangiwa kwa siku hiyo ilipokuwa. Ila nilijitoza ndani na kisha kujitazama kioni, masalalleh! Niliyemwona sikumdhamini. Nilimetameta mithili ya nyota za angani kweli nilipendeza si haba. Nilitembea moja kwa moja hadi sebuleni huku nikikagua mwendo wangu ilinisije nikajikwa punde tu tulipojitoma garini baba hakuchelewa kuligurumisha gari hadi tulipokuwa tukielekea.
Baada ya muda lisio na kifani tuliwasili. Tuliwakuta mandugu na majamaa zetu wametungoja kwa hamu na hamumu. Sura zao zilionyesha furaha isiyoyakifani kama tasa aliyepata mwana. Tulikaribishwa kwa vyakula Viazi vitamu, mboga za kienyeji na pia kuku aliyekaangwa hakuwachwa nyuma. Nyakati za usiku zilipotimia, tulijibwaga kwenye chumba cha babu naye hakuchelewa kutusimulia hadithi. Kweli wazee wakonga mawe hawakukosea waliposema kuwa mwacha mila si mtumwa. Huko mjini nilizoea mama alikuwa akituimbia nyimbo za kulala lakini mambo huku
hayakuwa kama yalivyokuwa. Asubuhi iliyofuata kabla ya nyoni kutunga wimbo zao tamu za kunogoanogoa kuashiria siku njema. Tulipokula kiamsha kinywa basi hapo hapo tulishika kiguu na njia moja moja hadi matembezini.
Njiani tulikutana na watu mbali mbali walioniangalia nikana kwamba hawaku nifahamu ila walitusalimia lakini kwa lugha nisiyoelewa. Hapo nami niliwaangalia tu kweli chambilecho wahenga waliposema huku mgeni hakosi kamba mguuni
Siku ziliendelea hivi kila siku na miujiza yake tulikwenda kuiba maembe. Nyakati mwingine tulimsaidia nyanya na babu. Na vile wazee wa zamani waliposema kilicho na mwanzo kina mwisho. Basi siku yenyewe iliisha nasi tukangoa nanga kurudi mjini. Kweli ni siku ambayo sitawahi sahau ziara yetu mashambani.